המילים הטובות

המילים הטובות הוא סרט דרמה ישראלי, בבימויו של שמי זרחין, שיצא להקרנה בבתי הקולנוע בשנת 2015. לקראת טקס פרסי אופיר לשנת 2015 היה הסרט מועמד לפרס ב-12 קטגוריות, אך לא זכה באף פרס. הסרט מספר על משפחה ירושלמית שעוברת טלטלה בעקבות גילוי סודות שונים בעברה, ועוסק בנושאים הקשורים למשפחה: סודות במשפחה, יחסי הורים-ילדים, יחסי אחים ויחסים זוגיים על רקע קשיים ומשברים אישיים. גיבורת הסרט, דורונה, מצויה במשבר מתמשך, ביחסיה עם בעלה, ריקי, על רקע אי הצלחתם להביא ילד שהסתיים בהפלות חוזרות של העובר ועל רקע החלטה להפסיק את תהליך האימוץ שבו מעוניין בעלה. לדורונה קשר חזק עם אמה, יונה, החיה לבדה בבית ילדותם. דורונה ושני אחיה, נתנאל ושי, ניתקו את הקשר עם אביהם, שעזב את אמם לטובת קשר עם זמרת צעירה בשם אסנת. אצל האם מתגלה גידול סרטני והיא מתאשפזת לניתוח שלאחריו היא הולכת לעולמה. גם במהלך השבעה, ניסיונות ההתקרבות של האב לילדיו, נתקלים בהתנגדות ורק לאחר לחץ עיקש של אסנת הזמרת, חברתו של האב, על דורונה היא משכנעת אותה להיפגש עמו. האב מספר לדורונה כי חברתו מנסה להרות, ונוכח חוסר ההצלחה, הוא עבר בדיקות פוריות בהן התברר כי הוא עקר וכי תמיד היה כזה. בכך רמז לה כי הוא חושד שדורונה ושני אחיה אינם ילדיו. דורונה המומה מהסיפור, מספרת זאת לשני אחיה, אך הם נוטים לפסול את סיפור האב וחושדים שהמציא אותו. אחד האחים בוחן את מחברת רישום ההוצאות שכתב האב בשנות ה-70 ובשנות ה-80 אשר נשארה בבית האם ומגלה כי האם נהגה לנסוע לפריז שנה בשנה, על מנת לבקר אצל אחותה. נסיעות כאלו התרחשו גם תשעה חודשים לפני לידת כל אחד ואחת משלושת ילדיה. באחת הנסיעות, נלוותה אל האם, דורונה, בהיותה בת חמש. האחים המוטרדים מהגילוי מנסים לחקור את דודתם שאירחה את אימם בפריז, אך תשובותיה המתחמקות מגבירות את חשדם כי אכן הוסתר מהם סוד הקשור להוריהם. שלושת האחים, ולאחר מכן מצטרף אליהם גם ריקי הבעל, טסים לפריז ושם הם מנהלים מסע לחיפוש גבר בשם מוריס שייתכן והוא אביהם. שמות חלק מדמויות הסרט, לרבות שמות האחים גיבורי הסרט, הופיעו בסרט הביכורים של זרחין, "לילסדה", למרות שאין קשר בין עלילות הסרטים. דורונה ברוך (רותם זיסמן כהן): גיבורת הסרט, ואחותם של שי ונתנאל. שי ברוך (אסף בן שמעון): אחיהם ההומוסקסואל של דורונה ונתנאל. נתנאל ברוך (רועי אסף): אחיהם החוזר בתשובה של דורונה ושי. יונה ברוך (לבנה פינקלשטיין): אמם של דורונה, שי ונתנאל. נוהגת לדבר לפי שפת הבי"ת משירו של יזהר כהן. האבא (ששון גבאי): בעלה לשעבר של יונה, וספק אביהם של דורונה, שי ונתנאל. שמו לא מוזכר בסרט. ריקי (צחי הלוי): בעלה האוהב של דורונה. עובד אצל אב המשפחה כשיפוצניק. דודה רוזה (פלורנס בלוך): דודתם של דורונה, שי ונתנאל החיה לה בפריז. אסנת (מגי אזרזר): זמרת צעירה, ובת זוגו הנוכחית של אב המשפחה. מוריס (מוריס בנישו) (אנ') מושא חיפושיהם של שלושת האחים, ואביהם האפשרי. איזבל מורטי (לואיז פורטל) (אנ') שחקנית צרפתייה נודעת בה נעזרים האחים בחיפוש אחר מוריס. על פי דו"ח שפרסם אמציה סמקאי, יו"ר עמותת "בצדק", במהלך שנת 2015 צפו בסרט זה 150,255 צופים, בבתי קולנוע ברחבי הארץ. "המילים הטובות", במסד הנתונים הקולנועיים IMDb (באנגלית) "המילים הטובות", באתר AllMovie (באנגלית) "המילים הטובות", באתר Rotten Tomatoes (באנגלית) "המילים הטובות", באתר ספר הקולנוע הישראלי "המילים הטובות", באתר Metacritic (באנגלית) "המילים הטובות", באתר אידיבי "המילים הטובות", במסד הנתונים הקולנועיים KinoPoisk (ברוסית) "המילים הטובות", במיזם "אישים" לתיעוד היצירה הישראלית ביקורות שמוליק דובדבני, "המילים הטובות": הרוב נשאר במשפחה, באתר ynet, 31 במאי 2015 אבנר שביט‏, מילה של אמא: "המילים הטובות" הוא הסרט הגדול, הנוגע והמומלץ ביותר של שמי זרחין, באתר וואלה, 31 במאי 2015 אורון שמיר, עכבר העיר, "המילים הטובות": מסע בעקבות סודות אבודים, באתר הארץ, 30 במאי 2015 אורי קליין, הסיפור השתלט על "המלים הטובות", באתר הארץ, 31 במאי 2015 על פי דו"ח שפרסם אמציה סמקאי, יו"ר עמותת "בצדק", דנה פרנק, כמה כסף הקולנוע הישראלי, באתר כאן – תאגיד השידור הישראלי, 28 בדצמבר 2016